
LUNA DI CONSCIENTISACION DI 
€ CANCER NA PECHO 


PLAN FISCAL 2023 TA INCLUI DIFERENTE 


COMPENSACION PA TRECE ALIVIO 
FINANCIERO DEN COMUNIDAD 


Siman pasa colega Minister di Finansa Xiomara 
Maduro a presenta e Plan Fiscal 2023. Prome 
Minister Evelyn Wever - Croes ta felicita henter 
e ekipo cu a bin cu un plan teniendo na cuenta 
mas tanto aspecto cu ta posibel. Den e plan 
ta cuminsa enfoca riba con pa haci finansa 
mas sostenibel y ta bin na mes momento cu 
compensacion considerando cu costo di bida 
ta halto na Aruba. 


Pa locual ta e compensacionnan, Prome 
Minister Wever - Croes a remarca cu tin algun 
cu ta hopi interesante. 

Por ehempel, e tarifa di inkomstenbelasting y 
loonbelasting ta baha cu 2%. Banda di esaki e 
suma liber di impuesto tambe ta bay subi. 

Te cu aworaki no ta paga impuesto pa sumanan | 
te cu 28 mil florin pa aña. Entrante prome di | 
januari 2023, e suma aki lo bira te cu 30 mil 
florin. 

Pues cu e aumento aki y rebaho di tarifa, lo bay 
haya cu riba 36 mil persona no ta bay paga e 
belasting aki mas. Pues loke cu bo gana, esey 
ta loke bo ta bay cas cu ne, Prome Minister a 
splica. 


PENSIONADO 

Pa tur esnan cu ta cobra pensioen tambe tin cambionan 
sumamente interesante. Manera ya a wordo anuncia, pensioen 
di biehes ta bay subi entrante prome di januari 2023 cu 35 florin. 
Awo lo bin beneficionan adicional, esta e reparatietoeslag pa 
pensionado ta bay subi cu 45 florin y e tarifa di impuesto ta bay 
baha cu 2%. Banda di esaki e suma liber di impuesto tambe 
ta subi te na 30 mil y pa loke ta trata parehanan casa cu tin 
pensioen di biehes, e peso di impuesto ta bay baha paso no ta 
bay conta esakinan hunto mas. 


COMERCIO 

Tambe ta mira cu Minister Xiomara Maduro a anuncia 
compensacion pa companianan. Companianan ta paga 25% 
di impuesto riba nan ganashi (winstbelasting), pero entrante 
prome di januari 2023 e tarifa ta baha na 22%. 


Terminando Prome Minister a expresa cu e bunita di e pakete 
aki ta, cu a traves di e plan fiscal aki, a trece cambionan di 
impuesto cu ta bay percura cu gobierno ta haya su ‘fair share’ 
mas lihe y mas efectivamente. Pero tambe ta percura pa 
comunidad ricibi compensacion. Entrante prome di januari 
2023, inkomstenbelasting ta bay baha, loonbelasting ta bay 
baha y winstbelasting ta bay baha y ta spera cu esaki ta bay 
trece e alivio cu cada un persona tin mester akinan na Aruba. 

Prome Minister Evelyn Wever-Croes: 


ENTREGA DI PREMIO PA CONCURSONAN 
EXITOSO DI PINTA Y KLEUR 


“No tabata tin un tarea facil pa scoge 16 ganado den 1218 pintura” 


Diamars mainta a tuma luga na Bestuurskantoor entrega di 
premionan pa e concurso di pintamento di “Stima Bo Cacho” 
2021 y di e concurso di pinta y kleur “Ley Di Cacho” 2022. 


Presente durante e evento aki tabata Prome Minister Evelyn 
Wever-Croes, e ganadonan cu nan mayornan, Post Aruba, 
Minister Rocco Tjon, Minister Geoffrey Wever y demas 
ministernan cu a pasa saluda. E concurso aki a wordo organisa 
e aña aki pa di 4 aña consecutivo cu e meta pa conscientisa 
comunidad, specialmente nos muchanan, riba e importancia 
di cuida nan mascotanan. Un total di 1218 mucha a participa e 
aña aki mustrando asina e amor grandi cu cada mucha tin pa 
nan mascotanan. 


Prome Minister, na su turno a dirigi su mes na e muchanan 
presente gradiciendo nan pa nan participacion y splicando e 
importancia pa cu cuido y trato di nan mascotanan. Tambe el 
a remarca cu aki na Aruba hopi hende ta gusta y stima nan 
mascotanan hopi ora nan ta chikito pero ora nan bira grandi 
ya no ta haya e amor y atencion debido mas. Ta importante 
na momento cu un mucha pidi nan mayornan pa un mascota 
pa nan keda stime y cuide mescos, evitando asina cu e 
mascotanan ta caba riba caya flaco y bandona. 


Aruba a introduci e Ley di Cacho pa garantisa un miho futuro 
pa loke ta trata e mascotanan, y ta importante pa inculca e ley 
aki den nos muchanan di trempan. Prome Minister a gradici 
e comision cu a organisa e concurso aki cu a resulta un exito 
rotundo, e huesnan cu no tabata tin un tarea facil pa scoge 
16 ganado den 1218 pintura, Post Aruba y Minister Geoffrey 
Wever pa e colaboracion desde aña pasa pa saca stampia 
tambe. 


Por ultimo, Prome Minister a gradici tur e ganadonan pa 
nan tempo y dedicacion pa participa na e concurso aki, na 
mayornan y adultonan cu ta stimula e muchanan no solamente 
cu pintamento y arte pero tambe pa e amor na nan mascotanan. 
“Ohala aki un par di aña cu nos sigui haci esaki nos ta weita tur 
nos mascotanan na Aruba ta wordo bon trata”, Prome Minister 
a termina bisando. 

Premier Evelyn Wever - Croes: 


GOBIERNO DI ARUBA TA FELICITA NICOLE 
HOEVERTSZ CU E MERITO ‘ORDEN AL MERITO 
DEPORTIVO SURAMERICANO” 


Prome Minsiter Evelyn Wever-Croes, den number di Gobierno 
di Aruba, ta felicita sefiora Nicole Hoevertsz cu recientemente 
a ricibi Orden AI Merito Deportivo Suramericano na Asuncion 
Paraguay. Un biaha mas, Nicole Hoevertsz ta wordo honra pa 
su afianan di dedicacion y amor pa deporte. 


Nicole Hoevertsz den varios ocacion a eleva nomber di Aruba 
na nivel internacional especialmente cu su nombracion na 
2021 como Vice Presidente di Comite Olimpico Internacional. 
Gobierno di Aruba, den e mesun afia aki a reconoce sefiora 
Hoevertsz como ‘Muhe di Excelencia’ como gradicimento pa 
su dedicacion profesional y dinamico na deporte pa Aruba. 


“Aruba ta un isla chikito den Caribe y sefiora Hoevertsz a skirbi 
nos nomber Aruba den paisnan grandi internacionalmente. 
Pabien Nicole. Aruba ta orguyoso di bo. Danki pa pone nos 
bandera den bista di mundo henter”. 


october 


2022 


WU, 


Bureau Rampenbestrijding Aruba ta invita bo 


pa un conferencia di prensa 

OCTOBER 


LUNA DÍ CONSCIENTISACION DI 


CANCER NA PECHO 


ERA NOBO DI ARUPARKING 


Despues di un temporada di inactividad Aruparking ta cla pa 
wordo reactiva 


Den un conferencia di prensa diaranson dia 5 di october 
e director di Aruparking N.V. a informa comunidad riba e 
maneho nobo di Aruparking. Sr. Mohamed a splica cu control 
riba parkeo lo cuminsa atrobe. Esaki lo sosode den fase, 
cuminsando cu un proceso di conscientisacion. Den e prome 
fase aki ta cuminsa cu repartimento di stickers pa asina tur 
usuario por ta bon informa y consciente, pa asina tur hende tin 
oportunidad pa cumpli cu e reglanan di parkeo. 


E fase di conscientisacion lo tin un duracion di tres luna prome 
cu reactiva control di Aruparking bek unda cu si acaso a para 
ilegal, lo wordo sanciona. Pa awo Aruparking lo ta controlando 
ciudadanonan cu ta cometiendo 3 = 
infraccion door di plak un sticker S 
oranje como metodo di comunica 
e infraccion. 

Aruparking lo controla entre otro e 
permiso di tur esnan cu ta parkeer 
den vak geel. Tambe lo controla 
si ta para malo, por ehempel 
estacionando auto riba acera. 
Parkeervak blanco ta destina 
pa esnan cu ta paga na un di e 
parkeermeters. Aruparking ta 
trahando riba mantenimiento di | 
e parkeermeters pa asina tur por 
wordo activa bek na comienso di 
2023. 

Pa loke ta trata sancion riba esnan 
cuta kibra regla, riba esakilowordo 
dicidi proximamente. A palabra cu 
e raad van commissarissen di e 
empresa lo presenta nan conseho | 
cerca Minister Ursell Arends 
como Minister di Transporte. 
Na su turno, minister lo atende È 


3 Ye SPACES FOR PARKING PE 
> APARCAMIENTO EN AMARILLO SOLA 


esaki den conseho di ministers y eynan lo delibera pa yega 
na e posicion di Gobierno. Di e forma aki ta yega na e miho 
solucion pa maneha parkeo den centro di ciudad y pa reactiva 
Aruparking den su totalidad pa 2023. 


"Tin un demanda den comunidad pa un maneho di parkeo den 
centro di ciudad. Nos mester duna nos hendenan tempo pa 
custumbra cu Aruparking ta activo atrobe y pesey lo cuminsa 
cu un sticker actie. Asina nos hendenan lo wordo concientisa 
unda y con mag para. Pesey pa awo ainda no tin sancion. E 
decision con lo hasi esaki aki lo wordo tuma mas despues y 
segun nos planning," Minister Arends ta enfatisa. 


OCTOBER 


LUNA DÍ CONSCIENTISACION DI 
NA PECHO 

E FEM 2 lo stipula e caminda nobo rumbo finansa publico manehabel 


$ 


Na 2018 Minister di Finansa a laga traha un Memorando 
Financiero Economico FEM cu tabata e guia pa Gabinete 
Wever-Croes traha pa yega na un finansa publico balansa. E 
FEM a sirbi como base pa stipula un caminda pa yega surplus 
den aña 2021, pero na fin di aña 2019 caba Aruba a yega 
na e situacion di un surplus despues di 12 aña cu nos Pais 
a conoce solamente deficit presupuestario. Pa aña 2020 a 
premira un surplus di 46 miyon florin, pero destino a dicidi otro 
cu e pandemia di COVID cu a afecta Aruba su economia y 
finansa publico grandemente. 


E pandemia a cambia Aruba su panorama financiero na unda 
nos a perde un tercer parti di nos economia y cune Pais Aruba 


a perde 834 miyon florin na entrada den e ultimo 3 añanan. 
Gobierno mester a haci un prestamo di 1482 miyon florin di 
Hulanda pa por a sigura cu Aruba su economia por a wanta e 
efecto di e pandemia, pa tur hende por tabata tin un entrada 
digno, pa sigura e stabilidad di nos fondo di seguro social y di 
salubridad y pa cumpli cu e obligacion financiero di Aruba den 
exterior. Nos Pais a cuminsa recupera, turismo a yega e nivel 
di aña 2019 y cune nos economia ta recupera grandemente 
y entrada pa Gobierno ta premira di yega e nivelnan prome 
cu e pandemia. Sinembargo e pandemia ta laga Aruba atras 
cu un debe grandi riba e nivel di debe cu tabata grandi caba. 
E realidad financiero di Aruba ta bolbe cambia y ta pone cu 
mester haci algun cambio na e caminda cu nos a scoge pa 
yega na un finansa publico sostenibel. 

Minister Xiomara Maduro: 


FONDO PA MEHORA E PRODUCTO TURISTICO 
TA ESTRENA UN LOGO NOBO Y NAN WEBSITE 


www.tpef.aw 
Asina comunidad por ta informa riba tur e proyectonan cu ta 
wordo financia pa e fondo 


duo il L 


Siman pasa a tuma luga un evento caminda e fondo pa mehora 
e producto turistico, Tourism Enhancement Fund, conoci como 
TPEF, a conoce un logo nobo y como tambe nan a lansa 
nan website www.tpef.aw . Cu e pagina aki TPEF por tene 
comunidad informa riba tur e proyectonan cu ta wordo financia 
pa e fondo importante aki pa turismo di nos Pais. 


Minister di Finansa Xiomara Maduro tabata presente y a haci 
uso di e oportunidad pa gradici personalmente e hunta di 
TPEF, specialmente e dos dama profesional cu ta representa 
Ministerio di Finansa y Cultura den TPEF. Pa medio di e fondo 
aki varios proyecto ta wordo realisa pa mehora e producto 
turistico Aruba. 


E mandatario ta expresa palabra di pabien y danki na colega 
Minister Dangui Oduber pa su liderazgo na bienestar di turismo 
na Aruba. 

MINISTER XIOMARA MADURO PRESENTE 
NA APERTURA DI DEPARTAMENTO PA 
ASUNTO DI GRANDINAN 

Na vispera di Dia Internacional di nos Grandinan, Minister 
Xiomara Maduro hunto cu demas coleganan minister tabata na Zoutmanstraat 1, un edificio di aña 1910. E mandatario 
presente na e apertura di e Departamento pa Asunto di a comparti un rato ameno cu e grandinan presente y a pasa 
Grandinan, Directie Ouderenzaken, cu ta resorta bou di admira e muraya dedica na algun di nos Grandinan den 
colega Minister Ursul Arends. E departamento ta aloca den un comunidad. 


Diaranson 5 October 2022 


A REUNI CU JGZ RIBA E MANEHO CU TIN PA 
NOS MUCHANAN & HOBENAN NA ARUBA 


Dialuna Minister di Turismo y Salud Publico a 
tene un reunion cu Jeugdgezondheidszorg 
(JGZ) pa ta na altura di tur desaroyonan cu tin. 
Tambe e mandatario a comparti locual ta su 
vision y maneho pa cu JGZ y alaves a planea 
e proximo pasonan. JGZ ta un departamento di 
DVG cu ta traha hopi di serca cu Wit Gele Kruis. 
Manera ta conoci Minister Oduber su maneho 
ta basa riba prevencion y pesey JGZ ta hopi 
importante paso prevencion ta cuminsa cu nos 
muchanan y hobennan. 


JGZtaenfoca na yuda nos muchanan y hobennan 
pa cu nan salud y bienestar di momento cu nan 
nace te na momento cu nan tin 25 aña di edad. 
Nan ta brinda ayudo den tur e periodo di e mucha 
su bida, tambe den su adolesencia te ora e ta un 
hoben adulto. Nan ta duna cuido preventivo y 
curativo riba tereno di problemanan psicosocial, 
riba tereno emocional y riba salud corporal. 


Minister Oduber a indica cu JGZ su programa 
di scol saludabel ta uno conoci caba den nos 
comunidad caminda nan ta enfoca riba nutricion, 
salud fisico y educacion den mantene un bida 
saludabel na nos muchanan y hobennan. Den 
e esaki JGZ ta traha hopi di serca cu Sociale 
zaken y Directive Onderwijs. 


Minister Oduber ta contento di e trabounan 
preventivo cu JGZ ta haciendo, educando 
nos muchanan desde un edad jong pa ta mas 
saludabel. E mandatario ta sigui encurasha e 
comunidad di Aruba pa hiba un bida saludabel. 
Haci ehercicio ta e mihor medicina y prevencion 
den salud ta e solucion pa un miho sociedad. 

Minister Geoffrey Wever den Parlamento di Aruba: 


E SISTEMA NACIONAL DI ESTADISTICA 
(NSS) TA UN TOOL ESENCIAL PA GOBIERNO, 
PARLAMENTO, SECTOR PRIVA, ACADEMIA Y 

PUBLICO EN GENERAL 


Awe Minister Geoffrey Wever, encarga cu e coleccion, 


procesamento y publicacion di estadistica, hunto cu 
representantenan di Centraal Bureau Statistiek (CBS) y 
Comision di e Sistema Nacional di Estadistica (Nationaal 
Statistisch Systeem (NSS)) Commissie), mr. Marlon Faarup, 
Director di CBS, dr. Desiree Helder, Presidente di e NSS 
Commissie y drs. Gayle Arendsz, Vice-presidente di e NSS 
Commissie, a duna presentacion na Parlamento di Aruba over 
e pogreso di implementacion di e NSS. E Sistema Nacional 
di Estadistica ta un cooperacion entre CBS y otro productor 
di estadistica oficial cu e meta di garantisa produccion di un 
gran variedad di estadistica oficial di calidad halto, relevante 
y actual pa asina esaki forma e fundamento di formulacion y 
evaluacion di maneho y di desaroyo sostenibel. 


E informacion cu lo ser brinda door di e NSS ta un tool esencial 
pa gobierno pa fomenta bon gobernacion door di desaroya y 
monitorea maneho di manera mas responsabel y uzo mas 
efectivo di e fondonan di gobierno. E NSS no ta solamente 
pa gobierno, pero e NSS ta brinda informacion tambe na 


Parlamento den nan trabou primordial di controla gobierno. E 
NSS ta tambe pa sector priva, mundo academico y e publico 
en general. 


E presentacion tabata uno hopi positivo unda varios 
Parlamentario a expresa nan sosten pa e proyecto NSS mirando 
e necesidad di esaki na Aruba. Tambe Parlamentarionan a haci 
pregunta over e condicionnan necesario pa implementacion di 
e NSS y a trece dilanti e necesidad pa ora di aloca fondo pa e 
implementacion di NSS ta importante pa duna atencion tambe 
na alocacion di fondo pa training pa e usuarionan di e datos 
den aparato gubernamental. 


“E NSS ta un proyecto cu lo duna nos e tool pa traha maneho 
di pais Aruba na un forma mas moderno, un forma eficiente, 
efectivo, participativo y transparente, yudando asina pa haci 
uzo di fondonan di gobierno mas efectivamente. Esaki ta un 
elemento esencial den bon gobernacion y mi ta spera di conta 
cu sosten di Parlamento di Aruba den esaki”, Minister Wever 
a comenta. 

CONCURSO DI PINTA Y KLEUR DI LEY DI 


CACHO 2022 UN EXITO ROTUNDO 


Diamars mainta, durante un ceremonia ameno, a haci entrega 
di e cuater stampianan ganado di e concurso di pintamento 
“Stima Bo Cacho” 2021, cual tabata un concurso, solamente 
pa scolnan basico. Banda di esaki tambe a haci entrega di 
premio di e concurso di pinta y kleur “Ley di Cacho” 2022 cu 
tabata pa basis y kleuter. Durante e evento aki Minister di 
Husticia y Asuntonan Social Sr. Rocco Tjon conhuntamente cu 
Minister President di Aruba Sra. Evelyn Wever-Croes, Minister 
Geoffrey Wever, Minister Endy Croes, y demas Ministers a 
haci entrega di e premionan pa e 16 ganadonan di e concurso 
di pintamento di ley di cacho. 


Manera ta conoci, esaki tabata e di cuater aña consecutivo 
cu a organisa un concurso caminda a traves di nan pintura 
muchanan a haya e oportunidad di expresa y alabes siñatocante 
Aruba su Ley di Cacho. E aña aki a conta cu participacion di 
1218 mucha en total, caminda un total di 50 scol a participa di 
cual a saca 16 ganado den diferente categoria segun e klas 
y a haci e entrega di e premionan aki riba dia internacional di 
bestia. Banda di esaki a conta tambe cu un presentacion di 
Post Aruba, caminda e cuater ganadonan di aña pasa a pone 
e stempel oficial di e cuater stampianan, y a entrega esaki na 
demas ministersnan. 


Siguientemente, e nombernan, segun secuencia di categoria, 
di e ganadonan. Pa kleine kleuter e ganado absoluto tabata 
Eliza Kock na di dos luga a keda Kaysen Wyatt Emanuel 
Werleman. Pa Grote Kleuter a keda na prome luga Sarah Parra 
y na di segundo luga Shaniva Mangru. Pa 1e klas scol basico 
a keda na prome luga Aythian Johan Curiel y na di dos luga 
Rowen Tjon. Pa 2e klas, a keda na prome luga Jaceyanne 
Derely Tromp y na di dos luga Pedro Alexander Garcia Morillo. 
Pa 3e klas, a keda na prome luga Padma Piar kende 
tabata un ganadora anteriormente y na di dos luga a keda Jo- 
Myanne Donato. Pa 4e klas, a keda na prome luga Natalia 
Sarai Alvarado Lizardo y na di dos luga Benjamin Molina. Pa 
5e klas, a keda na prome luga Kristin Maduro y na di dos luga 
a keda Valentina Casafus. Por ultimo, pa 6e klas a gana tambe 
pa di dos aña consecutivo Anastasia de Palm, y a keda na di 


dos luga Valentina Sofia Abreu Castañeda. 


Asina por conclui cu e meta di e concurso di pinta y kleur 
“Ley di Cacho” 2022 tabata pa sigui conscientisa comunidad, 
specialmente nos muchanan, tocante e cuido debido di nan 
mascota. Minister Tjon tambe ta convenci cu si nos cuminsa 
inculca e atencion debido di nos leynan den nos muchanan, 
den e caso aki, e Ley di Cacho, nos lo por garantisa un miho 
futuro pa locual ta trata doñonan di mascota responsabel cu 
ta respeta e ley, y alabes nan propio cachonan. Un palabra 
di pabien na tur e ganadonan y un danki na e organisacion 
di e concurso cu e tremendo iniciativa pa e di cuater aña 
consecutivo. 

Minister Rocco Tjon: 


PROYECTO DI “CAMERA TOEZICHT" DEN 
PLENO PREPARACION 


ENHANCING THE SAFETY OF OUR VISITORS ON THE 
BEACH 


E] 

Durante un reunion cu e comision encarga pa ehecucion di 
prome fase di e proyecto di camera toezicht a toca e diferente 
fasenan di e proyecto. Manera ta conoci a aproba fase 1 di e 
proyecto aki, caminda SETAR lo bay instala bastante camera 
den area di Hotel. Un di metanan ta pa amplia e cantidad 
aki, pa cual motibo e comision hunto cu Minister di Husticia y 
Asuntonan Social Sr. Rocco Tjon lo reuni den November, cu 
diferente stakeholders di sector priva y semi publico asina pa 
amplia esaki y asina garantisa cu por percura pa cameranan 
pa cu infrastructura vital y diferente areanan publico. 


Trabounan preparatorio ta den pleno ehecucion, pa asina 
cu cameranan wordo instala por cuminsa na januari 2023. 
Banda di esaki, ta papia tambe di un "smart city concept”, 
caminda diferente sectornan lo traha hunto, lo tin cameranan 
cu inteligencia artifical pa facilita e trabou, y imagennan cu 
por wordo comparti cu Agentenan Policial atraves di e "mobile 
data terminals", cual lo keda inaugura na November. 


Segun Minister Tjon, lo bay tin un ekipo multidisciplinario dedica 
na esaki so, cu lo consisti di empleadonan civil y ehecutivo. 
Pues, asina lo garantisa cu e imagennan por wordo monitoria 
constantemente. E personal lo traha den un “command center”, 
cual na prome instante lo ta ubica na Cuerpo Policial, pero 
despues lo haya nan propio luga na un "remote location". 


Por ultimo, na November reunionnan lo continua como tambe e 
preparacionnan pa amplia e cantidad di camara. e mandatario 
a indica cu el a keda sumamente satisfecho pa wak cu e 
trabounan ta canando segun e planificacion di tempo. 

MINISTER ENDY CROES A RICIBI E TESIS DI 


THALIA CROES 


Siman pasa, Minister Endy Croes a ricibi bishita di Thalia Croes 
kende a finalisa su estudio di Organization Governance and 
Management (OGM) na Universidad di Aruba. Den cuadro di 
su estudio Thalia a haci un investigacion titula: "What influence 
do principles leadership styles have on teacher job satisfaction 
according to schoolboards, principals and teachers of four 
primary schools in Aruba". Thalia a haci un investigacion 
riba e forma con e cabesantenan di scolnan basico ta lidera 
nan scolnan y con satisfecho maestronan ta cu esaki. Pa e 
estudio aki Thalia a uza un instrumento cu ta detecta e forma 
di liderazgo den enseñansa. E estilonan di lidera cu ta mas 
conoci na scolnan mundialmente ta: "the transformational, 
transactional, democratic, autocratic, servant, ethical, and 
laissez-faire leadership styles". Den e analisis Thalia a detecta 
cu na Aruba e estilo di liderazgo democratico ta mas desea pa 
e directivanan di scol cu e la investiga y cu e maestronan na 
Aruba ta scoge mas pa e “ethical leader”. Minister Endy Croes 
ta gradici Thalia pa su bishita y su dedicacion na e estudio y 
pa e recomendacionnan alabes ta desea Thalia hopi exito den 
futuro. Y cu e deseo, disciplina, dedicacion y determincion ta 
sigui logra. 


MINISTER ENDY CROES A REUNI CU DIRECTIVA 
DI CENTRO DI BARIO Y DEPORTE DAKOTA 


Recientemente Minister Endy Croes aricibi bishita di Presidente 
di Centro di Bario y Deporte Dakota, sr. Jair Oduber y sra. 
Anky van der Linden -Vrolijk, Trahado Social. Nan a acerca e 
mandatario di Deporte pa informe di e ultimo desaroyonan di 
Centro di Bario y Deporte Dakota. Como tambe pa presenta 
e plannan di un bunita proyecto cu nan ta trahando ariba dje, 
esta un cancha di basketball/ multi funcional den e centro di 
bario pa renoba, estilo di e cancha na Xavier University School 
of Medicine uzando e mes un materialnan. Di e Centro di Bario 
su mes un forza nan a pone 25 mil florin den e proyecto y nan 
a pidi un ayudo pa por finalisa cu e proyecto pa e hubentud 
di Dakota. Minister Endy Croes ta di acuerdo y ta sondeando 
e posiblidadnan pa aloca fondonan y asina duna un aporte 
pa haci e soño aki bira un realidad. E cancha di basketball ta 
wordo renoba na e standardnan caminda campeontonan por 


tuma luga den futuro. Concluyendo Minister Endy Croes a 
enfatisa cu nos ta sigui traha na bienestar di deporte y pa tin 
recreacion sano den e barionan na Aruba. 

MINISTER ENDY CROES A RICIBI 
BISHITA DEPORTIVO DI SR. MOHAMMED 
ALZENKAWI DI KUWEIT 


Diaranson ultimo organisadonan di e 
Monster Truck Show, Brazilian Flash; sr. 
Tito Tromp, sr. Jonathan Tromp y sr.Alvin 
Dirksz tabata di bishita cerca Minister di 
Deporte. Na e ocasion aki pa introduci un 
amigo di nan di Kuweit esta sr. Mohammed 
Alzenkawi kende ta manager di Basil 
Al-Salem Al-Sabah Motors Racing Club 
(BMRC) na Kuweit. Miembro di Brazilian 
Flash, sr. Alvin Dirksz ta trahando den 
refineria na Kuweit y asina a cera amistad 
cu sr. Alzenkawi kende tin un pasion pa 
motorsport tanto drifting alabes e mes ta 
driver di pro bike. Riba un invitacion special di Brazilian Flash 
pa prome biaha sr. Mohammed Alzenkawi a bishita Aruba pa e 
Monster Truck Event. Sr. Mohammed a keda masha impresiona 
cu un isla asina bunita na e banda di mundo aki. Durante e 
bishita a expresa e deseo pa forma un evento di drifting (cual 
Kuweit ta experto aden) pa asina intercambia kisas 4 a 5 auto 
di Aruba y Curacao pa un competencia na Kuweit y den futuro 
autonan profesional di Kuweit por bishita Aruba. A traves di 
e contacto aki pa februari 2023 un persona di taya di Kuweit 


ta na Aruba. Ken sa cu deporte ta habri portanan cu nunca 
nos a spera pa Aruba. Sr. Mohammed Alzenkawi a keda 
masha contento y a obsekia Minister Endy Croes un detaye 
di gradicimento y aprecio. Por subi website www.bmrc.com. 
kw pa asina cera conoci cu e organisacion di Motorsport cu sr. 
Alzenkawi ta maneha. Na final Minister Endy Croes a gradici 
tanto miembronan di Brazilian Flash pa nan bunita evento pa 
entretene na nos comunidad como tambe pa sr. Mohammed 
Alzenkawi pa su bishita y sosten na e deporte di motor. Deporte 
den pleno desaroyo. 


MINISTER ENDY CROES A REUNI CU ARUBA DOMINO 
BOND CU TA PREPARANDO PA REPRESENTA ARUBA 
DEN E CAMPEONATO MUNDIAL DI DOMINO 


Cu ta tuma luga fin di luna di october, na Punta Cana Republica Dominicana 


Recientemente Minister Endy Croes a 
reuni cu presidente di Aruba Domino Bond, 
sra. Soraida Boekhoudt y miembronan 
di directiva, sr. Anthony Trimon y sr. Andy 
Farro. Durante e reunion fructifero directiva | 
di Aruba Domino Bond a haci peticion 
na e mandatario di Deporte pa sostene 
e atletanan cu ta participando den e 
campeonato mundial. 


E peticion di e directiva ta encera pa duna un sosten door 
di paga e placa di e competencia di cada hungado, pa por 
participa den e toreno aki. E campeonato mundial di domino 
ta tuma luga fin di luna di october na Punta Cana, Republica 
Dominicana. Un total di 600 participante di diferente parti di 


mundo cu ta competi na e torneo internacional aki. Minister 
Endy Croes a indica di lo cumpli cu Aruba Domino Bond pa nan 
por participa. Concluyendo e mandatario di Deporte ta desea e 
ekipo di Aruba hopi exito y cu e deseo, disciplina, dedicacion y 
determinacion boso ta logra. 

UNION DI UTILITIES, WEB Y ELMAR TA 
DUNANDO RESULTADO POSITIVO PA ARUBA 


Directornan di Utilities N.V, Web Aruba y Elmar kier ratifica e union aki 


Pa algun aña caba, e union strategico entre Utilities, 
Web y Elmar ta dunando bon resultado pa e 
companianan y pa Aruba. E forma uni y productivo 
aki di traha aki ta genera beneficionan den e aspecto 
Financiero, Maneho, Energetico y Tecnologico. 
FINANCIERO 

Den e parti financiero; ya a logra un acuerdo di 
refinanciamento masha importante y beneficioso pa 
e companianan Utilities, Web y Elmar y pa Aruba. 
E companianan a logra refinancia nan debe den 
structura nobo cual ta brinda mas acceso na capital 
grandi y cu interes mas abao. Ademas e companianan 
a haya awo mas espacio pa maneha nan prioridadnan 
di inversion. Utilities, Web y Elmar como compania 
estatal tin un responsabilidad nacional clave di mester 
percura pa brinda nan productonan na e prijs mas 
economico posibel y na mes momento garantisando | 
su calidad y stabilidad. Pues siguridad di Energia y 
di Awa ta di vital importancia pa nos Economia, nos 
Pueblo y pa e stabilidad di e companianan. 


MANEHO 

Pa loke ta maneho, specialmente e parti di ehecucion 
di e Plan Nacional di Energia, ta sumamente valioso 
pa e companianan, den union, atende cu prioridadnan [E 
pa cu Energia Renobabel y e cumplimentonan |M 
di e compromisonan di Aruba pa cu tratadonan P 
internacional manera esun di Paris. Cu transparencia, 
cooperacion y segun Corporate Governance Code ta 
evalua vision, angulo y prioridad di cada compania y cu mas 
participacion y conseho por tuma e miho desicionnan. E parti 
productivo di energia y e parti di distribucion tin cu haya su 
debido consideracion na momento di haci plan a corto y largo 
plaso. 


ENERGIA 

Den e aspecto energetico, recientemente Utilities, Web y 
Elmar a organisa e EOI (Expresion of Interest) pa un di dos 
Parke di Molina pa Aruba. Companianan renombra di Energia 
di Biento rond mundo a mustra nan interes. Ta bon pa remarca 
cu e proceso cu a tuma luga no tabata un destaho publico, 
sino un procedura pa explora e interes di companianan di 
Energia di Biento pa cu e oportunidadnan cu tin Aruba cu e 
projecto di Rincon. Via notario a registra e companianan 
internacional y dentro di poco lo cuminsa cu e proceso di 
evaluacion. Esaki tambe tin su procedura delinea segun World 
Trade Organization- WTO. Den futuro hopi cercano inovacion 
y expansion den generacion di mas energia Solar tambe lo bay 
haya su debido atencion. 

TECNOLOGIA 

Pa loke ta trata tecnologia; E union corporativo aki di Utilities, 
Web y Elmar ta brinda un scenario ideal pa explora meritonan di 
cada tecnologia y su balor pa loke ta inversion. Cada compania 
estatal tin su prioridadnan, cualnan na momento di evalua y 
discuti e puntonan critico di cada proyecto ta brinda bentaha 
adicional pa tuma e mihor desicion. Por ehempel den proyecto 
di inversion di baterianan nobo pa almacena energia den 
futuro cercano, tin hopi aspecto cu mester wordo considera. 
Experticio di tanto WEB y ELMAR ta wordo debidamente 
considera. 


Pues den e mundo yen di crisis y reto di awendia, trahando uni 
den equipo, ta crucial pa saca bentaha den tur e aspectonan 
menciona, pa asina logra mantene e prijs di Awa y Coriente 
mas abao posibel, e calidad mas halto y e siguridad y stabilidad 
mas duradero posibel. 

Union semper ta refleha forsa y cu e comunicado aki e 
directornan di Utilities Aruba N.V., WEB Aruba N.V y Elmar 
N.V. kier ratifica e union aki. 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


